VS00007429
Datum: 2013-07-31T02:00:00.000+02:00
datum_sodbe_i_stopnje: 2015-11-13T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti - pripor - zapor
skupina: poseg v druge pravice osebnosti
fischer: ni določljiva
odskodnina: 1.500 EUR
opombe: II Ips 88/2017 Reviziji tožene stranke je bilo delno ugodeno, tako da je bila višina odškodnine z 2.110 EUR zmanjšana na 1.500 EUR.
sodisce: Vrhovno sodišče

## Oškodovanec

**Spol:**

moški

## Škodni dogodek

Razmere med prestajanjem pripora in zaporne kazni.

## Kršitev drugih pravic osebnosti

1.500 EUR Kršitev osebnostnih pravic:

Duševne bolečine zaradi neustreznih razmer v priporu in zaporu v Zavodu za prestajanje kazni zapora Ljubljana, za skupno 160 dni.

V času prestajanja pripora je bila kvadratura prostora med 3 do 4 m2; sobo si je delil s 3. oz. 4. osebami. Prostor je omejevalo nameščeno pohištvo. Večino časa je preždel na postelji. Mučila ga je tesnoba, bil je pod stresom zaradi utesnjenosti. V času poletne vročine so bila vrata na hodnik odprta, a kljub temu je bil zrak slab, temperatura pa visoka, saj dodatno zračenje in ventilatorji niso zadoščali.

V času prestajanja zapora je imel 19 dni na voljo več kot 7m2, preostali čas pa med dobrimi 3 m2 in 6 m2; sobo si je delil s 3. oz. 4. osebami, občasno le z 2. do 3. osebami. Najmanj 8 ur in 20 minut dnevno je preživel izven sobe, obroke je užival v zavodski jedilnici na dostojen način, omogočen mu je bil sprehod na prostem ne glede na vreme (prostor je pokrit), zadrževanje v večnamenski dvorani. Vse to je ublažilo razmere, lastne skromnemu osebnemu prostoru. Na odprtem oddelku je imel možnost zadrževanje na hodniku, na zaprtem oddelku pa te možnosti ni bilo. Glede na to, da je med prestajanjem kazni zapora zavrnil delo, si je sam odvzel možnost, da bi izven sobe prebil več časa.

---

Ustava Republike Slovenije (1991) - URS člen 21